Вольга Анатольеўна Уласава

{{Спартсмен
 |імя                 = Вольга Анатольеўна Уласава
 |арыгінал імя        = 
 |выява               = 
 |шырыня              = 
 |апісанне выявы      = 
 |пол                 = 
 |поўнае імя          = 
 |імя пры нараджэнні  = 
 |мянушка             = 
 |мянушкі             = 
 |грамадзянства       =  → 
 |спецыялізацыя       = скачкі на батуце
 |клуб                = 
 |дата нараджэння     = 
 |месца нараджэння    = 
 |дата смерці         = 
 |месца смерці        = 
 |месца пахавання     = 
 |гады кар’еры        = 2000 — цяперашні час
 |рабочы бок          = 
 |трэнер              = 
 |трэнеры             = Ірына Робертаўна Бараноўская, Уладзімір Ільіч Швальбо
 |рост                = 
 |вага                = 
 |званне              = 
 |медалі              = 
{ style="background:transparent"
       
}
{ style="background:transparent"
   
}

 |сайт                = 
 |вікісховішча        = 
 |Commons-text        = 
 |nocat               = 
}}
**Вольга Анатольеўна Уласава** (нар. , Гродна) — галоўны трэнер нацыянальнай каманды Рэспублікі Беларусь па скачках на батуце, член прэзідыума Беларускай асацыяцыі гімнастыкі.

## Біяграфія 
Пачала займацца спартыўнай гімнастыкай у трэнера Ірыны Бараноўскай, пазней разам з ёй перайшла ў скачкі на батуце. Лічылася перспектыўнай спартсменкай. У 1993 годзе па запрашэнні трэнера Уладзіміра Швальбо пераехала ў Віцебск.

З 2000 года працуе старэйшым трэнерам-выкладчыкам у дзяржаўнай вучэбна-спартыўнай установе «Віцебская спецыялізаваная дзіцяча-юнацкая школа алімпійскага рэзерву № 1».

З’яўляецца суддзёй міжнароднай катэгорыі, мае вышэйшую кваліфікацыйную катэгорыю трэнера-выкладчыка па скачках на батуце. Займае пасаду намесніка старшыні Прэзідыума Беларускай асацыяцыі гімнастыкі. Галоўны трэнер нацыянальнай каманды Рэспублікі Беларусь па скачках на батуце.

Вольга Уласава падрыхтавала 6 майстроў спорту міжнароднага класа, 9 майстроў спорту, 24 кандыдаты ў майстры спорту. Яе вучні ўваходзяць у склад нацыянальнай каманды Рэспублікі Беларусь, з’яўляюцца пераможцамі і прызёрамі чэмпіянатаў свету і Еўропы.

Сярод яе выхаванцаў — алімпійскія чэмпіёны Уладзіслаў Ганчароў (Рыа-дэ-Жанэйра, 2016) і Іван Літвіновіч (Токіа, 2020), пераможцы і прызёры першынстваў свету і Еўропы Арцём Смірноў, Антон Шайко, Арцём Жук, Мікіта Форменка, Мікіта Ільін, Себасцьян Станкевіч, Кацярына Яршова, Паліна Шадзько і іншыя.

## Палітычныя погляды 
Падпісала адкрыты ліст спартыўных дзеячаў краіны, якія выступаюць за дзеючую ўладу Беларусі пасля здушэння народных пратэстаў у 2020 годзе.

## Узнагароды і званні 
Узнагароджана ордэнам Айчыны I (2024), II (2022) і III ступеняў (2016), медалём «За працоўныя заслугі» (2014). Удастоена ганаровых званняў «Заслужаны трэнер Рэспублікі Беларусь» (2019), «Ганаровы грамадзянін горада Віцебска» (2016) і ганаровым званнем Віцебскага аблвыканкама «Чалавек года Віцебшчыны» (двойчы: 2014, 2016) — *за вялікі ўклад у развіццё фізічнай культуры і спорту, высокі прафесіяналізм у падрыхтоўцы спартсменаў высокага класа*. Лаўрэат спецыяльнай прэміі Прэзідэнта Рэспублікі Беларусь «Беларускі спартыўны Алімп» (2017) — *за падрыхтоўку спартсменаў высокага класа, пераможцаў і прызёраў Алімпійскіх гульняў, чэмпіянатаў свету і Еўропы*. Мае нагрудны знак Міністэрства спорту і турызму Рэспублікі Беларусь «За развіццё фізічнай культуры і спорту ў Рэспубліцы Беларусь» (2014).

Прызнана найлепшым трэнерам Беларусі 2016 года — пераможцам адпаведнай катэгорыі конкурса «Трыумф. Героям спорта».

## Спасылкі 
* Біяграфія на сайце «Беларусь у асобах і падзеях» 
* Біяграфія на сайце «Человек года Витебщины» 
* Біяграфія  на сайце «Почётные граждане города Витебска» 

Катэгорыя:Трэнеры Беларусі
Катэгорыя:Ганаровыя грамадзяне Віцебска